Класна работа № 1, Име:........................................................................................................., 7. клас

**Прочетете текста и изпълнете задачите към него (от 1.-4. вкл.):**

Тракийският култов храм, в “Четиньова могила” край Старосел, открит и разкопан от Георги Китов през 2000 г., е най-големият открит досега тракийски царски комплекс с мавзолей. Храмът впечатлява с внушителната си ограда (крепида) от каменни блокове, парадно стълбище с коридор и култова площадка. Входът е очертан от плочи с пластична и цветна украса. Вътрешното помещение е огромна (диам. 4,80 м) кръгла куполна камера с полуколони и цветни орнаменти. От северната страна на храма се намира вкопана скална вана за производство и съхранение на вино. Тя е с елипсовидна основа и плътна замазка. При разкопките вътре са намерени съдове за пиене на вино и цедилки.

       Религията на траките включвала Великата богиня Майка, която била отъждествявана с планина или скала. Натрупването на могили възпроизвежда планината и утробата на богинята майка. Освен нея, имало и мъжко божество, Анонимно. Царят на траките бил медиатор – връзката между хората и боговете. От аристократичните ритуали на траките, изпълнявани само от мъже, води началото си “орфизмът”. Храмът в Старосел е изпълнявал точно такава функция – във вътрешната камера са се изпълнявали тайни орфически ритуали. Целта им е била усъвършенстване, извисяване на царя до богочовек.

      На 30 м южно ог храма, през 2000г. беше открит “кенотаф” – празен гроб, а около него в три отделни ями – разчленено на три човешко тяло и богати дарове – златен пръстен, съдове, конски амуниции, въоръжение.

**1. Коя е темата на текста?**

А) устройство на храма край Старосел

Б) тракийският орфизъм

В) тракийският култов храм край Старосел

Г) религията на древните траки

**2. Кое от твърденията НЕ е вярно според текста?**

А) Разкопките при Четиньова могила разкриват най-големия тракийски царски комплекс с мавзолей.

Б) Основните орфически ритуали са изпълнявани в близост до парадното стълбище с коридор.

В) Куполните гробници всъщност са олицетворение на култа към Богинята майка, която е отъждествявана със скала или планина.

Г) В близост до гробницата е открит празен гроб с култово предназначение.

**3. Кое от твърденията е вярно според текста?**

А) Царят на траките е изпълнявал роля на посредник между света на хората и този на боговете по време на орфическите ритуали.

Б) Основното помещение на храма е квадратно със страна 4,80 м.

В) В храма край Старосел са се изпълнявали ритуали, посветени на култа към Богинята майка.

Г) От южната страна на храма е открита вана за производство на вино.

**4.Попълнете таблицата така, че във всеки ред да се получи вярно твърдение според текста.**

|  |  |  |
| --- | --- | --- |
| № | Определение | Термин |
| 1. | Внушителна ограда от каменни блокове |  |
| 2. | Царят на траките, осъществяващ връзката между хората и боговете |  |
| 3. | Празен гроб |  |

**5. Коя дума в изречението е употребена неуместно?**

      Всички фрактури на стоките да се предадат в счетоводството. ...........................................

**6.Изберете най-подходящите думи, с които могат да бъдат запълнени празните места в текста.**

На 3 км от софийския квартал Драгалевци, сред горите на Витоша, се намира един от най-красивите манастири в България – “Света Богородица Витошка”. Заобикилен от невероятна природа, той е като приказка в гората и разходката до него е едно прекрасно (А)........................................... . Манастирът е основан от цар Иван-Александър, а най-стари (Б)......................................... за него има във “Витошката златопечатна грамота” на цар Иван Шишман.

      Манастирът често е (В)...................... Царски манастир. Разрушен е от османските турци при завладяването на София и е изоставен от монасите си. През 1476 г. софийският болярин Радослав Мавър го връща към живот – с негови средства манастирът е възстановен, а старата черква е (Г)............................... в духа на Търновската живописна школа. От това време са запазени портретите на ктиторите – Радослав, съпругата му Вида и двамата им сина.

А) развлечение, преживяване, откритие

Б) сведения, разкази, обявления

В) наречен, назован, наричан

Г) изписана, боядисана, нарисувана

**7. Преобразувайте непряката реч в пряка.**

      Щом седна малкият, змията попита камъка защо момчето не се е прибрало вкъщи край огнището, за да си изсуши мокрите дрешки, ами се е настанило отгоре му.

**8.При коя от двойките думи отношението е като в посочената двойка?**

**палав – послушен**

А) разцъфнал – раззеленен

Б) чист – чест

В) обич – любов

Г) напредък – застой

**9.Прочетете текста и го препишете, като отстраните правописните и пунктуационните грешки, както и грешките в членуването.**

      На исток хоризонта се разжари. Червена светлина одари върховете на гората жълтите варовити скали порозовяха. Свраката зацърка на близо в шубрака край реката зашумя кос. Ято скорци със свисък прилетя над скалите. Очите на голямата неподвижна птица също гаснеха. Кървавочервената им жар исчезна и сега те приличаха на зърна. Тъмно ръждивите й гърди, с всички неуловими оттенаци на ноща личаха все по ясно.

**10. Коя от подчертаните думи е глагол?**

С приключване (А) на карантината обаче аптекарите чакат (Б) скоро нов бум от търсене (В) на предпазни (Г) маски.

**11. Кое от посочените фразеологични словосъчетания е със значение *много ми е мъчно*?**

А) камък ми тежи на душата

Б) гледам го на кръв

В) кривя си душата

Г) на час по лъжичка

**12. С каква част на речта е изразено непрякото допълнение в главното изречение?**

Казах и на двамата да донесат последното си удостоверение от курса.

.................................................................................................................

**13. Коя дума е чужда по произход?**

А) шнола б) око в) вода г) скочи

**14. Кое** **послание НЕ е изразено в стихотворението на Добри Чинтулов “Стани, стани, юнак балкански”?**

А) за страданието на поробения народ

Б) за упованието във всемогъщия Бог

В) за емигрантската съдба на юнака

Г) за обединението като път към спасението

**15. Каква представа изгражда словосъчетанието “Вятър ечи” от едноименната творба на Чинтулов? Посочете НЕВЕРНИЯ отговор.**

А) за бурна стихия

Б) за неудържимо движение

В) за природно бедствие

Г) за предстояща промяна

**16. Кое от посочените твърдения НЕ е вярно според речта на Странджата от трета глава на повестта “Немили-недраги” на Иван Вазов?**

А) Хъшовете трябва да са щастливи, защото живеят в свободна страна.

Б) Емигрантите трябва да приемат мъченичеството в името на родината.

В) Единствената отплата, която очакват, е да видят България свободна.

Г) Мечтаят да загинат за свободата на отечеството.

**17. Какъв е смисълът на сентенцията “Народ без жертви не е народ”?**

А) Българският народ не е достоен, защото не е дал достатъчно жертви.

Б) България е дала достатъчно жертви.

В) Безсмислени са дадените жертви.

Г) Смисълът на човешкия живот се измерва със способността за саможертва.

**18. Посочете НЕВЯРНОТО твърдение.**

*Какво изразяват думите на Странджата: “Аз нямам нищо. Нищо, нищо нямам... освен едни паници – те не струват нищо. Нямам нищо какво да ти оставя за спомен.”*

А)  болка, че няма нищо материално, с което да се отблагодари на Бръчков

Б) разкрива чистата нравственост на хъшовете

В) съжалението на Странджата, че не е забогатял

Г) за хъшовете материалното няма стойност

**19. Посочете НЕВЯРНОТО твърдение.**

*Каква е ролята на природното описание в десета глава на повестта “Немили-недраги”?*

А) То е в съзвучие с дръзкия, непоколебим и противоречив характер на героя.

Б) Създава представа за опасност.

В) Служи само за фон на действието.

Г) Образно внушение за привидното външно спокойствие на Македонски.

**20. В 2-3 изречения запишете какви са внушенията в откъса от “Немили-недраги” на Иван Вазов?**

**Хъшовете – “висши същества, родени за страдания, за борба и за слава – не като другите смъртни...”**

(Отговора запишете в тетрадките)

**21. С какво се характеризира настоящето на хъшовете, разкрито в “Немили-недраги”?**

А) неприетост и незачитане

Б) постигане на най-висшата цел – оцеляването

В) враждебност и потъпкване на достойнството

Г) унижение на героическото самочувствие

**22. Посочете НЕВЯРНОТО твърдение.**

*Идеята за нравствената висота на хъшовете в ІІІ глава на “Немили-недраги” е внушена чрез:*

А) индивидуализация

Б) идеализация

В) типизация

Г) реалистично изображение

**23. Кое е вярното твърдение?**

*В края на своя живот Знаменосеца страда най-тежко, защото:*

А) е беден и самотен

Б) е далеч от близките си

В) не умира така, както е мечтал

Г) е повален от болестта

**24. Коя е най-голямата опасност пред Македонски в Х глава, която Вазов определя като кулминация в изпитанията му?**

А) студът, сковаващ тялото на героя в малката долчинка на брега

Б) пустотата и мъртвината, заобикаляща Македонски

В) караулите на дунавския бряг

Г) нощната стража, която обикаля улиците на Русчук

**25. Попълнете таблицата, като свържете цитата и художественото средство в него.**

|  |  |  |
| --- | --- | --- |
| № | Цитат | Художествено средство |
| 1. | « Къщята, магазиите, кесиите, сърцата бяха затворени за тях» |  |
| 2. | «Докога ще продължава това съществуване?» |  |
| 3. | « ...за пари не сме проливали кръвта си» |  |
| 4. | «...мъглата задушаваше с отровния си дъх» |  |

А) метафора

Б) градация

В) реторичен въпрос

Г) метонимия

**26. Направете подробен преразказ на творбата на Деян Енев „E-mail” от името на леля Теми.**

Макс брой точки – 100

Скала за преобразуване на точките в оценка:

0-19,5 – Слаб 2

20-33 – Среден 3

33,5 – 59,5 – Добър 4

60 – 86,5 – Много добър 5

87 – 100 – Отличен 6

Родител: ........................ Оценка: ..............................

|  |  |  |
| --- | --- | --- |
| Въпрос № | Отговори | Точки |
| 1. | в | 1 |
| 2. | б | 1 |
| 3. | а | 1 |
| 4. | 1-крепида;2-медиатор;3-“кенотаф” | 6 |
| 5. | фрактури | 2 |
| 6. | А-преживяване;б-сведения;в-наричан;  г-изписана | 4 |
| 7. | Напр. Щом момчето седна на камъка, змията го попита:   * Защо момъкът не се прибере вкъщи край огнището, за да изсуши мокрите си дрехи, а е седнал отгоре ми? | 2 |
| 8. | г | 1 |
| 9. | На иЗток хоризонтЪТ се разжари. Червена светлина Удари върховете на гората, жълтите варовити скали порозовяха. Свраката зацърка  наблизо, (слято писане) в шубрака край реката зашумя кос. Ято скорци със свисък прЕлетя над скалите. Очите на голямата неподвижна птица също гаснеха. Кървавочервената им жар иЗчезна и сега те приличаха на зърна. Тъмноръждивите (слято писане на думата) й гърди (излишна запетая) с всички неуловими оттенЪци на нощТа личаха все по-ясно. | 13 |
| 10. | б | 1 |
| 11. | а | 2 |
| 12. | числително име | 2 |
| 13. | а | 3 |
| 14. | в | 2 |
| 15. | в | 2 |
| 16. | а | 1 |
| 17. | г | 2 |
| 18. | в | 1 |
| 19. | в | 1 |
| 20. | През погледа на младия идеалист и патриот Бръчков, в оня изключителен момент на вдъхновение след речта на Знаменосеца, хъшовете изглеждат точно такива, каквито са по душа и по морал. Начинът, по който младежът ги възприема, съдържа авторовото обобщение. Бедните емигранти са страдалци. Но те са преди всичко борци, хора, извършили и готови за подвизи. Те са апостолите, които застават пред множеството, за да се пренесат в жертва и да го поведат със своя пример. | Общо 5 т. |
| 21. | б | 2 |
| 22. | а | 2 |
| 23. | в | 2 |
| 24. | г | 2 |
| 25. | |  |  | | --- | --- | | Цитат | Художествено средство | | 1 | б | | 2 | в | | 3 | г | | 4 | а | | 4 |
|  |  | 65т. |